gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8506, del 14-03-2019 (2019/2251)

RESOLUCIÓ de 15 de febrer de 2019, de la Universitat Politècnica de València, per la qual es nomenen catedràtics d'universitat.
-------------------------------------------------------------------------------------------------------------------------------

### Dades del document

Número de DOGV
:   8506

Data del DOGV
:   14-03-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/2251


Data del document
:   15-02-2019

Organisme emissor
:   Universitat Politècnica de València

Tipus de document
:   Resolució

Descriptors 

:   * funcionari

RESOLUCIÓ de 15 de febrer de 2019, de la Universitat Politècnica de València, per la qual es nomenen catedràtics d'universitat. [2019/2251]  
De conformitat amb les propostes elevades per les comissions de selecció encarregades d'adjudicar els concursos d'accés a places de cossos docents universitaris, convocats per Resolució d'aquesta universitat, de data 17 d'octubre de 2018 (BOE 02.11.2018), i correcció d'errors de 5 de novembre de 2018 (BOE 08.11.2018), i presentada per les persones interessades la documentació a què fa referència la base 11 de la convocatòria esmentada;  
Aquest Rectorat, fent ús de les atribucions que hi confereixen l'article 65 de la Llei orgànica 6/2001, de 21 de desembre, d'universitats, i altres disposicions que la desenvolupen, resol efectuar els nomenaments que s'esmenten a continuació:  
  
Concurs número 147/18 (plaça codi: 6105); es nomena Luis Guanter Palomar, amb document nacional d'identitat número 2919..., catedràtic d'universitat de la Universitat Politècnica de València, de l'àrea de coneixement Física Aplicada, adscrita al Departament de Física Aplicada.  
  
Concurs número 148/18 (plaça codi: 6106); es nomena Enrique Salvador Quintana Ortí, amb document nacional d'identitat número 5274..., catedràtic d'universitat de la Universitat Politècnica de València, de l'àrea de coneixement Arquitectura i Tecnologia de Computadors, adscrita al Departament d'Informàtica de Sistemes i Computadors.  
  
  
Contra aquesta resolució, que posa fi a la via administrativa, les persones interessades poden interposar un recurs contenciós administratiu davant el jutjat contenciós administratiu corresponent, en el termini de dos mesos comptadors des de l'endemà de la publicació. Així mateix, amb caràcter potestatiu, s'hi pot interposar un recurs de reposició, en el termini d'un mes comptador des de l'endemà de la publicació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 15 de febrer de 2019.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8673, del 08-11-2019 (2019/9822)

Informació pública de l'acord de dissolució i nomenament dels liquidadors de la societat.
-----------------------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/9822


Organisme emissor
:   Merce Gutierrez Muñoz, COOP V.

Tipus de document
:   Anunci

Informació pública de l'acord de dissolució i nomenament dels liquidadors de la societat. [2019/9822]  
L'assemblea general extraordinària de l'entitat Mercé Gutiérrez Muñoz, Coop. V., celebrada el dia 24 de setembre de 2019, amb l'assistència de la totalitat dels socis que formen la cooperativa, va adoptar, conforme amb el que s'estableix en els articles 36.6 i 81 del text refós de la Llei de cooperatives de la Comunitat Valenciana, aprovat pel Decret legislatiu 2/2015, de 15 de maig, del Consell de la Generalitat Valenciana, l'acord de dissolució i nomenament dels liquidadors de la societat.  
  
Castelló de la Plana, 25 de setembre de 2019.- Els liquidadors: Maryuri Gutiérrez Bejarano, Teresa Mercé Aixa i José Muñoz Sánchez.
Diari Oficial de la Generalitat Valenciana


Sumari del DOGV 8655, del 14-10-2019 (2019/9643)

Extracte de la Resolució Rectoral de la Universitat Miguel Hernández d'Elx, per la qual es convoca les beques especials a estudiants i estudiantes amb discapacitat i estudiant o estudianta col·laboradors per a la inclusió d'alumnat amb discapacitat, matrículats en la Universitat Miguel Hernández d'Elx en el curs acadèmic 2019-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8655

Data del DOGV
:   14-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9643


Data del document
:   07-10-2019

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució Rectoral de la Universitat Miguel Hernández d'Elx, per la qual es convoca les beques especials a estudiants i estudiantes amb discapacitat i estudiant o estudianta col·laboradors per a la inclusió d'alumnat amb discapacitat, matrículats en la Universitat Miguel Hernández d'Elx en el curs acadèmic 2019-2020. [2019/9643]  
BDNS (identif.): 476452.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Persones beneficiàries  
Estudiants i estudiantes amb discapacitat de la UMH, matriculats en estudis oficials de grau, màster o doctorat durant el curs 2019-2020.  
  
Segon. Objecte  
L'objecte d'aquesta convocatòria és compensar despeses extraordinàries de transport, suport humà o material didàctic, d'estudiants amb discapacitat de la UMH. Són objecte d'especial atenció aquells estudiants de nova incorporació al sistema universitari i amb unes necessitats de suport material o humà que siguen necessàries per a la seua inclusió en l'activitat acadèmica universitària.  
  
Tercer. Bases reguladores  
Accessibles en:  
http://registro.umh.es/files/2019/10/RE\_2019\_001\_20741.pdf  
  
Quart. Quantia  
Es concedirà un nombre variable de beques en funció del nombre de sol·licitades, la dotació econòmica bruta total de les quals serà de 30.000 ?.  
  
Cinqué. Termini de presentació de sol·licituds  
Les sol·licituds podran ser presentades des de l'endemà de la publicació d'aquesta convocatòria en el DOGV i fins a deu dies després.  
  
Sisé. Altres dades  
L'abonament de la beca s'efectuarà en un únic pagament.  
  
Elx, 7 d'octubre de 2019.- El rector: Juan José Ruiz Martínez.
Diari Oficial de la Generalitat Valenciana


Sumari del DOGV 8673, del 08-11-2019 (2019/9800)

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a una instal·lació de turisme rural al terme municipal d'Oliva, ubicada al polígon 7, parcel·les 35 i 36. Expedient 2019/0212.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/9800


Data del document
:   14-10-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Oliva
    * pla d'urbanisme

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a una instal·lació de turisme rural al terme municipal d'Oliva, ubicada al polígon 7, parcel·les 35 i 36. Expedient 2019/0212. [2019/9800]  
Una vegada admesa a tràmit la sol·licitud de declaració d'interès comunitari promoguda per Casa Rural Ave Fénix, SL, per a una atribució d'ús i aprofitament en sòl no urbanitzable, relativa a una instal·lació de turisme rural (expedient 2019/0212) al terme municipal d'Oliva, ubicada al polígon 7, parcel·les 35 i 36, de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública l'expedient durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interès comunitari i estudi d'integració paisatgística) i formular per escrit les observacions que estimen pertinents, en la pàgina web http://politicaterritorial.gva.es/va/web/urbanismo/consulta-planejament-urbanistic, així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer de Gregori Gea, núm. 27, de València, en horari d'exposició al públic de 09.00 a 14.00 hores.  
  
València, 14 d'octubre de 2019.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 8500, del 06-03-2019 (2019/1448)

Notificació de la sentència dictada en el judici verbal número 373/2018.
------------------------------------------------------------------------

### Dades del document

Número de DOGV
:   8500

Data del DOGV
:   06-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1448


Organisme emissor
:   Jutjat de Primera Instància Número 4 d'Alzira

Tipus de document
:   Edicte

Notificació de la sentència dictada en el judici verbal número 373/2018. [2019/1448]  
Demandant: Buildingcenter, SAU.  
Procuradora: Silvia López Monzó.  
Demandat: persones ocupants, a l'avinguda del Doctor Santamaría, número 9, de la Pobla Llarga.  
En aquest procediment de judici verbal de desnonament seguit a instàncies de Buildingcenter, SAU, contra les persones ocupants de l'avinguda Doctor Santamaría, número 9, a la Pobla Llarga, s'ha dictat sentència, la còpia íntegra de la qual queda a la disposició de la part demandada ocupant, avinguda Doctor Santamaría, número 9, persones ocupants de la Pobla Llarga, en aquesta oficina judicial i se li fa saber que en contra es pot interposar recurs d'apel·lació.  
Atés que la part demandada es troba en parador ignorat, s'expedeix aquest edicte d'acord amb el que es disposa en la Instrucció 6/2012 de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, perquè servisca de notificació de forma deguda,  
  
Alzira, 6 de febrer de 2019.- El lletrat de l'Administració de justícia: Antonio José Jiménez Hurtado.
Diari Oficial de la Generalitat Valenciana


Sumari del DOGV 8545, del 10-05-2019 (2019/3560)

Notificació de la sentència dictada en el procediment de divorci contenciós número 227/2018.
--------------------------------------------------------------------------------------------

### Dades del document

Número de DOGV
:   8545

Data del DOGV
:   10-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3560


Organisme emissor
:   Jutjat de Violencia Sobre la Dona Número 3 de València

Tipus de document
:   Edicte

Notificació de la sentència dictada en el procediment de divorci contenciós número 227/2018. [2019/3560]  
Demandant: Magali Dueñas Siles.  
Procurador: Luis Ramón Ramírez Peiró.  
Advocat: Mónica Pérez Tornero.  
Demandat: Edmundo Valdemar Maldonado.  
Inmaculada García Martínez, lletrada de l'Administració de justícia del Jutjat de Violència sobre la Dona número 3 de València, faig saber que en les actuacions de família divorci contenciós seguides amb el número 227/2018, a instàncies de Magali Dueñas Siles, contra Edmundo Valdemar Maldonado, en situació de rebel·lia, on el 3 d'abril de 2019 s'ha dictat sentència número 22/2019 estimatòria de la demanda, i les actuacions es troben a la seua disposició en aquesta oficina judicial.  
  
Se li fa saber que en contra es pot interposar recurs d'apel·lació davant de l'Audiència Provincial de València (art. 455 LECn).  
El recurs s'interposarà per mitjà d'escrit presentat en aquest jutjat en el termini de 20 dies hàbils comptats des de l'endemà de la notificació, i les al·legacions en què es basa la impugnació s'ha d'exposar, a més de citar la resolució objecte d'apel·lació i els pronunciaments que impugna (art. 458 LECn).»  
  
I perquè servisca de notificació de forma deguda al demandat, Edmundo Valdemar Maldonado, en parador ignorat, expedisc i signe aquest edicte.  
  
València, 4 d'abril de 2019.- La lletrada de l'Administració de justícia: Inmaculada García Martínez.
Diari Oficial de la Generalitat Valenciana


Sumari del DOGV 8668, del 31-10-2019 (2019/8640)

Notificació de la sentència dictada en el judici verbal número 305/2017.
------------------------------------------------------------------------

### Dades del document

Número de DOGV
:   8668

Data del DOGV
:   31-10-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8640


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el judici verbal número 305/2017. [2019/8640]  
De: Millennium Insurance Company Ltd.  
Procurador: Federico Grau Gálvez.  
Contra: Mettas 2020, SL.  
  
M. de los Llanos Cejudo Podio, lletrada de l'Administració de justícia i del Jutjat de Primera Instància número 1 d'Orihuela, faig saber que en aquest procediment de judici verbal número 305/2017 seguit a instàncies de Millennium Insurance Company LTD, s'ha dictat la sentència número 106/2019, en data 16 d'abril de 2019, la qual queda a la disposició de les parts a la seu d'aquest jutjat. La sentència és ferma i no es pot interposar cap recurs contra aquesta, d'acord amb l'article 455 de la Llei d'enjudiciament civil.  
I com a conseqüència del parador ignorat de Mettas 2020, SL, s'estén aquest edicte perquè li valga de notificació.  
  
Orihuela, 6 de setembre de 2019.- La lletrada de l'Administració de justícia: M. de los Llanos Cejudo Podio.
Diari Oficial de la Generalitat Valenciana


Sumari del DOGV 8460, del 09-01-2019 (2018/12532)

Informació pública del projecte de construcció i estudi d'impacte ambiental de les obres de duplicació de calçada de l'autovia CV-35 entre els PK 36+800 i 52+000, Casinos - Losa del Obispo. Clau: 1893-81-V (T5-T6).
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8460

Data del DOGV
:   09-01-2019

Secció del DOGV
:   V. ANUNCIS - C) ALTRES ASSUMPTES

Número del document
:   2018/12524


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública del projecte de construcció i estudi d'impacte ambiental de les obres de duplicació de calçada de l'autovia CV-35 entre els PK 36+800 i 52+000, Casinos - Losa del Obispo. Clau: 1893-81-V (T5-T6). [2018/12527]  
Una vegada aprovat provisionalment pel director general de mobilitat de la Conselleria d'Habitatge, Obres Públiques i Vertebració del Territori, el projecte de construcció de les obres duplicació de calçada de l'autovia CV-35 entre els PK 36+800 i 52+000. Casinos - Losa del Obispo, s'acorda, en relació amb aquest projecte i estudi d'impacte ambiental, l'obertura d'un període d'informació pública.  
  
1. Consultar la documentació esmentada, a fi de poder formular les al·legacions que es consideren oportunes, a l'efecte de:  
Avaluació d'impacte ambiental.  
Afecció de béns i drets públics i privats que puguen representar les obres.  
Tot això d'acord amb la legislació general, legislacions sectorials, articles 83 i 45 de la Llei del procediment administratiu comú de les administracions públiques, Llei 39/2015, d'1 d'octubre; així com en aplicació de la Llei 2/1989, de 3 de març, de la Generalitat Valenciana, d'impacte ambiental; Decret 162/1990, de 15 d'octubre, pel qual s'aprova el Reglament d'impacte ambiental; Llei 21/2013, de 9 de desembre, d'avaluació ambiental i Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana.  
2. El termini és de 30 dies hàbils comptats des de l'endemà de la data de publicació d'aquest anunci en el Diari Oficial de la Generalitat Valenciana.  
3. Durant aquest termini la documentació es trobarà a disposició per a la seua consulta en les dependències de:  
Ajuntament de Casinos  
Ajuntament de Losa del Obispo  
4. Presentació d'al·legacions:  
4.1. Presentació per escrit a través de registre oficial en la Conselleria d'Habitatge, Obres Públiques i Vertebració del Territori dirigit al Servei Territorial d'Obres Públiques de València.  
Ciutat administrativa 9 d'Octubre - Torre 1  
C/ Democràcia, 77 - 46537 València  
4.2. Presentació per via telemàtica:  
Per correu electrònic a explotación\_wxg@jvs.nk  
  
València, 21 de desembre de 2018.- El subdirector general de Mobilitat: Josep Llin Belda.
Diari Oficial de la Generalitat Valenciana


Sumari del DOGV 8699, del 17-12-2019 (2019/11381)

Informació pública de l'aprovació de l'informe ambiental i territorial estratègic de la modificació puntual número 4 del Pla general d'ordenació urbana.
--------------------------------------------------------------------------------------------------------------------------------------------------------

### Dades del document

Número de DOGV
:   8699

Data del DOGV
:   17-12-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/11665


Data del document
:   22-11-2019

Organisme emissor
:   Ajuntament d'Olocau

Tipus de document
:   Anunci

Descriptors 

:   * Olocau
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 4 del Pla general d'ordenació urbana. [2019/11905]  
  
De conformitat amb l'article 51.7 de la Llei 5/2014, de 25 d'octubre, de la Generalitat, d'ordenació del territori, urbanisme i paisatge de la Comunitat Valenciana (d'ara endavant, LOTUP), es fa públic que l'òrgan ambiental i territorial municipal, en data 9 de febrer de 2018, va adoptar el següent:  
«Emetre informe ambiental i territorial estratègic favorable en el procediment simplificat d'avaluació ambiental i territorial estratègica en la modificació puntual número 4 del Pla general d'ordenació urbana d'Olocau, d'acord amb els criteris de l'annex VIII de la LOTUP, per no tenir efectes significatius sobre el medi ambient.  
Segons s'estableix en l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'hagués procedit a l'aprovació de la modificació en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Continuar amb la tramitació del procediment per considerar l'òrgan ambiental que compta amb elements de judici suficients per a resoldre sobre el procediment d'avaluació ambiental i territorial estratègica, segons els antecedents que figuren en poder seu».  
A aquest efecte, es procedeix a la publicació de l'extracte de l'acord de l'òrgan ambiental i territorial municipal, i es fa constar que aquesta resolució no serà susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via administrativa o en seu judicial contenciosa administrativa contra l'acte d'aprovació de la modificació puntual.  
  
Olocau, 22 de novembre de 2019.- L'alcalde president: Antonio Ropero Morales.
Diari Oficial de la Generalitat Valenciana


Sumari del DOGV 8532, del 18-04-2019 (2019/3904)

RESOLUCIÓ de 3 d'abril de 2019, del tribunal del concurs oposició per a la provisió, pel torn lliure, de facultatiu o facultativa especialistes en nefrologia d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8532

Data del DOGV
:   18-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3904


Data del document
:   03-04-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 3 d'abril de 2019, del tribunal del concurs oposició per a la provisió, pel torn lliure, de facultatiu o facultativa especialistes en nefrologia d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició. [2019/3904]  
De conformitat amb la base sisena de la Resolució de 22 de febrer de 2017, del director general de Recursos Humans i Econòmics, per la qual es convoca el concurs oposició pel torn lliure, de facultatiu o facultativa especialistes en nefrologia d'institucions sanitàries dependents de la Conselleria de Sanitat Universal i Salut Pública (DOGV 7994, 07.03.2017), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, i s'especifica la puntuació obtinguda en cada fase, i segons l'ordre final aconseguit, es fa pública la resolució provisional del concurs oposició pel torn lliure.  
Els i les aspirants disposaran d'un termini de 10 dies hàbils comptats des de l'endemà de publicació de la present resolució, per a realitzar les al·legacions que estimen pertinents relatives a la puntuació obtinguda en la fase de concurs.  
  
València, 3 d'abril de 2019.- El president del tribunal: Faustino Álvarez Cebrián. El secretari del tribunal: Agustín Vidal Alamar.